Șantierul Naval Orșova a încheiat două contracte de 8,6 milioane euro, pentru livrarea a două nave în Olanda
* Anul acesta compania a mai încheiat patru contracte, pentru realizarea a patru nave în valoare de 14 milioane de euro

Șantierul Naval Orșova (SNO) a încheiat două contracte pentru construcția și livrarea a două nave fluviale către compania olandeză Rensen-Driessen Shipbuilding, în valoare de 8,58 milioane de euro, conform unui raport al emitentului publicat, vineri, pe site-ul Bursei de Valori București (BVB).